.NET TWAIN image scanner - CodeProject 11,115,997 members (68,373 online)
Last Visit: 31-Dec-99 19:00 Last Update: 28-Dec-14 2:39Refresh1234567891011 Next » 12,692,580 members (33,738 online)
96.1K views4.1K downloads44 bookmarked
My vote of 5 manoj kumar choubey21-May-12 4:22
Last Visit: 31-Dec-99 19:00 Last Update: 17-Jan-17 19:41Refresh1 November 13, 1951 (age 66) Evansville, Indiana, United States
Leisa A. Belleau Edit Profile
Patsy Joyce Below
R. Caroline Belleau
Scholar RopeWalk Writers Retreat scholar in fic... Scholar RopeWalk Writers Retreat scholar in fiction, nonfiction and poetry, 1994, 1995, 1997. Bybelskool » Psalm 147- Die Here vind vreugde in hulle wat vir Hom ontsag het
Psalm 147 raai die geloofsgemeenskap ook aan om op die Here te vertrou, soos Psalm 146, maar begrond dit nie net in God se kongruente karakter nie, maar veral in sy vreugdevolle versorging wat Hy ten toonstel in die natuur sowel as in die geskiedenis van sy mense: ”Die Here vind vreugde in hulle wat vir Hom ontsag het, wat hulle hoop vestig op sy troue liefde.”
Die Psalm kan in drie verdeel word op grond van die opdrag om die Here se lof te besing in vers 1, 7 en 12. In aldrie dele word op verskillende maniere die geweldige grootheid van God besing wat in sy kreatiewe krag in die kosmos ten toon gestel word, sowel as die grenslose genot van God wat in sy vreugdevolle versorging van alles wat leef en beef – kraaie en kinders – ten toon gestel word. God is groot in sy almag, maar ook vol van genade in sy nabyheid.
Besing God se grootheid in die skepping en die geskiedenis – vers 1-6
Die Psalmis sien God se grootheid raak in sy herbouing van Jerusalem waar die verstrooides vanuit die ballingskap weer ‘n tuiste gevind het. Hulle gebroke harte is genees en hulle wonde is verbind. Die Here het die verdruktes weer opgehelp en bevestig.
Die verwysing na die sterre wat die Here name kan gee, word hier eintlik as ‘n metafoor gebruik om sy Herderskap te beklemtoon. Die Here se geweldige grootheid word nie net gedemonstreer in die feit dat die sterre soos sy skape is wat Hy versorg nie, maar ook in die feit dat Hy sy mense soos sy skape terugbring uit die verstrooiing en bó die goddelose mense verhef en bevestig.
Besing God se vreugde in sy skepping en skepsels – vers 7-11
Hoekom sou God dit doen? Die Psalmis begrond dit in God se grenslose genot in sy skepping en sy skepsels. Hy sorg vir hulle almal, omdat Hy in hulle ‘n intense vreugde vind – kraaie en kinders. Hy verheug Hom in die wolke en die reën, in die gras op die berge sowel as in die diere en die jong kraaie wat krys, en veral in dié wat vir Hom ontsag het en op Hom hoop.
Hy is doodgewoon lief vir almal en wil aan hulle sy genade in oorvloed uitstort en hulle versorg.
Besing God se sorg vir Jerusalem en die natuur deur sy woorde – vers 8-20
Weereens keer die Psalmis terug na die herbouing en beveiliging van Jerusalem en loof die Here vir die seën wat dit vir die kinders in die families en vir die families binne die gemeenskap gebring het. Hulle kan nou veilig woon en die voorsiening wat God gee in die natuur geniet.
Let op hoe God se woord as effektief beide in die natuur as in die geloofsgemeenskap geteken word. God stuur sy woorde uit en dit bring reën sowel as insig. Dit versorg die gemeenskap beide met kos om te eet sowel as met woorde om geestelik van te leef en hulle gemeenskapslewe op te begrond.